එහිදී ගාල්ල ක්‍රීඩාංගනයේ ඉදිකිරීම් සඳහා අවසර නොමැති බවට නාගරික සංවර්ධන අධිකාරිය අදහස් පළ කර ඇති අතර, ඔවුන් පවසා ඇත්තේ ගාලූ ක්‍රීඩාංගනය ඉදිකිරීමේදී යුනෙස්කෝ සංවිධානයේ අවසරය ද ලබාගෙන නොමැති බවටයි.මෙම සාකච්ඡාවේදී පැමිණි එකඟතාවයන් තවදුරටත් තහවුරු කිරීම සඳහා මීට දින දෙකකට පෙරදී අමාත්‍යාංශ ලේකම්වරුන්ගේ සාකච්ඡාව පවත්වා තිබෙනවා.එහිදී ගාල්ල ජාත්‍යන්තර ක්‍රිකට් ක්‍රීඩාංගනයේ ඇති ඉදිකිරීම් ඉවත් කර එය මහජන ක්‍රීඩාංගනයක් බවට පත් කිරීමට අවසන් වශයෙන් එකඟතාවයකට පැමිණ ඇති බව සඳහන්.මේ සම්බන්ධයෙන් අප ගාල්ල ජාත්‍යන්තර ක්‍රිකට් ක්‍රීඩාංගනය භාරව සිටින පරිපාලන නිලධාරින්ගෙන් විමසා සිටි අතර ඔවුන් ප්‍රකාශ කළේ මෙම ක්‍රීඩාංගනයට අලූතින් ඉදිකිරීමට යෝජිත නාගරික සංවර්ධන අධිකාරියට අයත් පින්නදූවේ පිහිටි භූමිය ඉදිරි සතියක කාලසීමාව තුළ නිරීක්ෂණය කිරීමට බලාපොරොත්තු වන බවයි.අලූතින් ක්‍රීඩාංගනයක් ඉදිකිරීමට රුපියල් මිලියන 700 ක මුදලක් වැය වන බැවින් එහි අවශ්‍යතාව පිළිබඳ යළි විමසා බැලිය යුතු බව ද ගාල්ල ජාත්‍යන්තර ක්‍රිකට් ක්‍රීඩාංගනයේ එම ජ්‍යෙෂ්ඨ නිලධාරියා අප කළ විමසීමේදී වැඩිදුරටත් කියා සිටියා.